wickkiey/tamil-wikipedia-chunked huggingface dataset:
# மலேத்து சரளா தேவி

**மலேத்து சரளா தேவி** (*Malethu Sarala Devi*) என்பவர் (பிறப்பு அக்டோபர் 1943) இந்திய அரசியல்வாதியும் கேரள மாநில முன்னாள் சட்டமன்ற உறுப்பினரும் ஆவார். இவர் இந்தியத் தேசிய காங்கிரசு கட்சியின் மாநிலத் தலைவர் ஆவார். சரளா தேவி 2001-ல் கேரள சட்டமன்றத் தேர்தலில் அரண்முல்லா சட்டமன்றத் தொகுதியில் இதேகா வேட்பாளராகப் போட்டியிட்டு வெற்றி பெற்றார்.
# மலேத்து சரளா தேவி

## குடும்பம்

மலேத்து சரளா தேவியின் தந்தை கொச்சு கேசவ பிள்ளை தாயார் பார்வதி பிள்ளை ஆவார். இவர் 1943ஆம் ஆண்டு அக்டோபர் 2ஆம் தேதி இடையாரண்முலாவில் பிறந்தார். முதுகலை மற்றும் கல்வியியலில் இளநிலை பட்டம் பெற்ற தேவி உயர்நிலைப் பள்ளி ஆசிரியையாக பணியாற்றி ஓய்வு பெற்றவர் ஆவார்.
# மலேத்து சரளா தேவி

## விருதுகள்

சிறந்த சமூக சேவகிக்கான கான்பெட் சாரதா கிருஷ்ணாயர் மாநில விருதை 1989ஆம் ஆண்டு பெற்றார் . சிறந்த ஆசிரியருக்கான பாஷா அத்யபாகா மாவட்ட விருதினை 1989ஆம் ஆண்டு பெற்றார். சிறந்த சமூக சேவையாளருக்கான ஸ்ரீமதி கல்யாணிகுட்டியம்மா மாநில விருதினை 1994ஆம் ஆண்டு பெற்றார்.
# சார்லசு சந்தியாகோ

**சார்லசு சந்தியாகோ** (*Charles Anthony s/o R. Santiago*; மலாய்: *Charles Anthony Santiago*; சீனம்: 查尔斯圣地亚哥) (பிறப்பு: 1 நவம்பர் 1960) என்பவர் பாக்காத்தான் (*Pakatan Harapan*) கூட்டணியின் ஓர் உறுப்புக் கட்சியான ஜனநாயக செயல் கட்சி (*Democratic Action Party*) சார்ந்த மலேசிய அரசியல்வாதி.  
இவர் மலேசிய நாடாளுமன்றத்தின் கிள்ளான் தொகுதியின் நாடாளுமன்ற உறுப்பினர் ஆவார். 8 மார்ச் 2008-இல் இருந்து 19 நவம்பர் 2022 வரையில், ஏறக்குறைய 14 ஆண்டுகள் நாடாளுமன்ற உறுப்பினராகப் பணி புரிந்துள்ளார்.  
சீனர்கள் மிகுதியாக வாழும் கிள்ளான் தொகுதியில் நன்கு செல்வாக்கு பெற்றவராக அறியப்படுகிறார்.
# சார்லசு சந்தியாகோ

## பொது

இவர் நவம்பர் 2018 முதல் ஏப்ரல் 2023 வரையில், பதவியில் இருந்து நீக்கப்படும் வரை தேசிய நீர் சேவைகள் ஆணையத்தின் (*National Water Services Commission*) (**SPAN**) தலைவராகப் பணியாற்றியுள்ளார்.  
தென்கிழக்கு ஆசிய நாடுகளின் நாடாளுமன்ற உறுப்பினர்களுக்கான மனித உரிமைகள் கூட்டமைப்பின் (*Association of Southeast Asian Nations Parliamentarians for Human Rights*) தலைவராகவும் உள்ளார். அத்துடன் அவர் டிசம்பர் 2019 முதல் நவம்பர் 2022 வரை பன்னாட்டு மனித உரிமைகள் மற்றும் அரசியலமைப்பு விவகாரங்கள் தேர்வுக் குழுவின் தலைவராகவும் பணியாற்றி உள்ளார்.
# சார்லசு சந்தியாகோ

## அரசியல் வாழ்க்கை

2008-ஆம் ஆண்டு மலேசியப் பொதுத் தேர்தலில் ஆளும் பாரிசான் நேசனல் (*Barisan Nasional*) கூட்டணிக்கு எதிராகப் போட்டியிட்டு; கிள்ளான் தொகுதியில் வெற்றிபெற்ற சார்லசு சந்தியாகோ மலேசிய நாடாளுமன்றத்திற்கு முதன்முறையாகத் தேர்ந்தெடுக்கப்பட்டார். தேர்தலுக்கு முன்னர், சந்தியாகோ ஒரு பொருளாதார நிபுணராகப் பணியாற்றி வந்தார்.  
அவர் தனியார் நீர் மயமாக்கலுக்கு எதிரான கூட்டணி; மற்றும் மலேசியாவின் உலகமயமாக்கல் நிலைத்தன்மையை கண்காணிப்பது (*Coalition Against Water Privatisation and Monitoring Sustainability of Globalisation Malaysia*) போன்ற அரசு சாரா நிறுவனங்களுக்காகப் பணியாற்றினார்.  
இரண்டாவது முறையாக 2013-ஆம் ஆண்டு மலேசியப் பொதுத் தேர்தலிலும்; மூன்றாவது முறையாக 2018-ஆம் ஆண்டு மலேசியப் பொதுத் தேர்தலிலும் கிள்ளான் தொகுதிக்கான நாடாளுமன்ற உறுப்பினராக மீண்டும் தேர்ந்தெடுக்கப்பட்டார்.
# சார்லசு சந்தியாகோ

## தேர்தல் முடிவுகள்

**'''மலேசிய மக்களவை''': '''P110''' கிள்ளான் தொகுதி, சிலாங்கூர்**  
| **2008** | (**ஜசெக**) | **37,990** | **65.18%** | சிங் டோ எங்
(*Ch'ng Toh Eng*) (**மசீச**) | 20,289 | 34.81% | 59,323 | **17,701** | 76.23% |
| --- | --- | --- | --- | --- | --- | --- | --- | --- | --- |
| **2013** | (**ஜசெக**) | **53,719** | **64.82%** | தே கிம் பூ
(*Teh Kim Poo*) (**மசீச**) | 29,034 | 35.04% | 84,214 | **24,685** | 86.75% |
| **2018** | (**ஜசெக**) | **98,279** | **77.34%** | சிங் இயூ பூன்
(*Ching Eu Boon*) (**மசீச**) | 19,506 | 15.35% | 128,536 | **78,773** | 86.06% |
| கைருல் சா அப்துல்லா
(*Khairul Shah Abdullah*) (**பாஸ்**) | 9,169 | 7.22% |  |  |  |  |  |  |  |
| புவனந்தரன் கணேசமூர்த்தி
(*Puvananderan Ganasamoorthy*) (**சுயேச்சை**) | 120 | 0.09% | } |  |  |  |  |  |  |
# ஆணல்ட் சதாசிவம்பிள்ளை

**ஆணல்ட் சதாசிவம்பிள்ளை** (11 அக்டோபர் 1820 – 20 பெப்ரவரி 1896) என்று பரவலாக அறியப்படும் ஜே. ஆர். ஆர்ணல்ட் (*J.R. Arnold*) ஈழத்தின் தமிழறிஞர், தமிழாசிரியர், இதழாசிரியர் மற்றும் புலவர் ஆவார். இவர் சோவல் ரசல் இராசசேகரம் பிள்ளை எனவும் அறியப்படுகிறார்.
# ஆணல்ட் சதாசிவம்பிள்ளை

## வாழ்க்கைச் சுருக்கம்

ஆணல்டின் தமிழ்ப் பெயர் அருணாசலம் சதாசிவம்பிள்ளை என்பதாகும். இவரது தந்தையார் தெல்லிப்பளையைச் சேர்ந்த அருணாசலம் என்பவர். நவாலி, மானிப்பாயில் பிறந்த சதாசிவம்பிள்ளை 1835 இல் கிறித்துவத்திற்கு சமயம் மாறினார்.  
மானிப்பாய் ஆங்கிலப் பாடசாலையில் தனது ஆரம்பக்கல்வியைப் பெற்ற சதாசிவம்பிள்ளை, 1832 இல் பட்டிகோட்டா செமினறி என அழைக்கப்பட்ட வட்டுக்கோட்டை மதப்பள்ளியில் இணைந்து 1840 இல் பட்டம் பெற்றார். இவரின் ஆசிரியர்களாகக் குறிப்பிடத்தக்கவர்கள் கலாநிதி புவர், ஒய்சிங்டன் ஆகியோர் ஆவர்.
# செல்வராஜ்

**செல்வராஜ்** என்னும் தலைப்பில் உள்ள கட்டுரைகள் கீழே உள்ளன.  
- து. செல்வராஜ் - இந்திய தேசிய காங்கிரசு கட்சி அரசியல்வாதி, தொழிலதிபர்
- டேனியல் செல்வராஜ் - முற்போக்குத் தமிழ் எழுத்தாளர், வழக்கறிஞர்
- செல்வராஜ் (திமுக) - திராவிட முன்னேற்றக் கழக அரசியல்வாதி
# கந்தர்வ வாகனம்

**கந்தர்வ வாகனம்** என்பது இந்து சமய கோயில்களில் உற்சவர் உலா செல்லும் வாகனமாகும். இந்து சமய புராணங்களில் உள்ள பதினெட்டு கணங்களில் கந்தர்வர்களும் ஒருகனம். இவர்கள் எப்பொழுதும் மகிழ்வாக பாடிக்கொண்டும், ஆடிக்கொண்டும் இருப்பார்கள். ஆடல் கலையில் வல்லவர்களாகவும், யாழ் போன்ற இசைக்கருவிகளை மீட்கும் சக்தி படைத்தவர்களாகவும் கருதப்படுகின்றனர்.
# கந்தர்வ வாகனம்

## கோயில்களில்

- சென்னை மயிலாப்பூர் கபாலீஸ்வரர் கோயிலில் கந்தர்வன் வாகனம், கந்தர்வி வாகனம் என இரண்டு சிறப்புமிக்க வாகனங்கள் உள்ளன.
# கந்தர்வ வாகனம்

## இவற்றையும் காண்க

- கண்ட பேரண்ட பட்சி வாகனம்
- தாரகாசுர வாகனம்
- அதிகார நந்தி வாகனம்
- புருசா மிருக வாகனம்
# 2023 சூடான் மோதல்கள்

2023ஆம் ஆண்டில் ஜனநாயக முறைப்படி புதிய சூடான் அரசை அமைப்பதில் ஏற்பட்ட பிணக்குகள் காரணமாக சூடான் இராணுவத்தினருக்கும், சூடானின் துணை-இராணுவப் படைகளுக்கும் இடையே நடந்து வரும் ஆயுத மோதலாகும். இந்த மோதல்கள் 15 ஏப்ரல் 2023 அன்று தொடங்கி, தற்போது நாடு முழுவதும், முக்கியமாக தலைநகர் கர்த்தூம் மற்றும் தார்பூர் பிரதேசங்களில் மோதல்கள் வெடித்தன. இம்மோதல்களில் ஏப்ரல் 21 வரை குறைந்தது 420 பேர் கொல்லப்பட்டுள்ளனர் மற்றும் 3,700க்கும் அதிகமானோர் காயமடைந்துள்ளனர்.
# 2023 சூடான் மோதல்கள்

## பின்னணி

### அரசியல் சூழல்

2019இல் சூடான் நாட்டின் முன்னாள் அதிபர் ஓமார் அல்-பஷீர் இராணுவத்தினர் மற்றும் துணை-இராணுவத்தினர் ஒன்று சேர்ந்து பதவியிலிருந்து விரட்டி அடித்தனர். பிரதம மந்திரி அப்தல்லா ஹம்டோக் தலைமையில் ஒரு இடைக்கால கூட்டு சிவிலியன்-இராணுவ ஐக்கிய அரசாங்கம் நிறுவப்பட்டது. இருப்பினும் அக்டோபர் 2021இல், சூடான் இராணுவத் தலைவர் அப்தெல் ஃபத்தா அல்-புர்ஹான் மற்றும் துணை-இராணுவப் படைகளின் தலைவர் டகாலோ தலைமையிலான ஒரு சதிப்புரட்சியில் இராணுவம் சூடான் நாட்டின் அதிகாரத்தைக் கைப்பற்றியது. துணை-இராணுவப் படைகளின் தலைவர் அல்-புர்ஹான் ஏகபோக அதிகாரம் கொண்ட சூடானின் இடைக்கால ஆட்சிக்குழுவின் தலைவர் ஆனார். உருவாகப் போகும் புதிய சூடான் ஜனநாயக அரசில் துணை-இராணுவப்படையினரை, இராணுவப் படைகளில் சேர்த்துக் கொள்வது குறித்து இராணுவத்தினருக்கும், துணை-இராணுவத்தினர்க்கும் இடையே கருத்து மோதல்கள் ஏற்பட்டது.  
இதன் விளைவாக பிப்ரவரி மற்றும் மார்ச் 2023இல் சூடான் துணை-இராணுவத்திற்கும் மற்றும் சூடான் இராணுவத்திற்கும் மோதல்கள் அதிகரிக்கத் துவங்கியது. சூடான் முழுவதிலும் துணை-இராணுவப்படையில் புதிய உறுப்பினர்களை சேர்க்கத் தொடங்கியது. தலைநகரம் கார்ட்டூமை துணை-இராணுவப்படையினர் கைப்பற்றினர். ஏப்ரலில் தார்பூர் பிரதேசம் நியாலா, கப்கபியா மற்றும் ஜெனைனா நகரங்களை துணை-இராணுவப் படைகள் கைப்பற்றியது.
# 2023 சூடான் மோதல்கள்

## விளைவுகள்

22 மார்ச் 2023 அன்று ரம்ஜானை முன்னிட்டு சூடான் இராணுவம் மற்றும் துணை-இராணுவப்படைகள் மூன்று நாள் போர் நிறுத்தத்திற்கு உடன்பட்டது. ஐக்கிய் அமெரிக்கா, ஐக்கிய இராச்சியம் மற்றும் ஜெர்மனி போன்ற நாடுகள் தங்களின் தூதுவர்களை சூடானிலிருந்து திரும்பி அழைத்துக் கொண்டுள்ளது.
# 2023 சூடான் மோதல்கள்

## இந்தியாவின் காவேரி நடவடிக்கை

இந்திய அரசு **காவேரி நடவடிக்கை** எனும் பெயரில் சூடானில் சிக்கியுள்ள 3,500 இந்தியர்களில் 360 பேரை மீட்டு, சூடான் துறைமுகம் வழியாக சவுதி அரேபியாவின் ஜெட்டா நகரத்திற்கு அழைத்துச் செல்லப்பட்டு, பின்னர் அங்கிருந்து இந்தியாவிற்கு அழைத்து வரப்பட்டனர்.
# கணபதிராவ் விருமன்

**கணபதிராவ் விருமன்** (ஆங்கிலம்: *Ganabatirau s/o Veraman*; மலாய்: *Ganabatirau Veraman*; சீனம்: 假名巴蒂勞) (பிறப்பு: 6 சூன் 1973) என்பவர் 2022 நவம்பர் மாதத்தில் இருந்து மலேசிய நாடாளுமன்றத்தின் கிள்ளான் தொகுதியின் (*Klang Federal Constituency*) நாடாளுமன்ற உறுப்பினராகச் சேவை செய்து வரும் மலேசிய அரசியல்வாதி ஆகும்.  
இண்ட்ராப் இந்து உரிமைகள் போராட்டக் குழுவின் தலைவர்களில் ஒருவரான கணபதிராவ் விருமன், மலேசிய உளநாட்டுப் பாதுகாப்புச் சட்டத்தின் கீழ் கைது செய்யப்பட்டவர்; கமுந்திங் தடுப்பு மையத்தில் 23 நவம்பர் 2007 தொடங்கி 5 ஏப்ரல் 2009 வரை 499 நாட்கள் சிறைவாசம் அனுபவித்தவர்.  
பாக்காத்தான் ராக்யாட் (*Pakatan Rakyat*) மற்றும் பாக்காத்தான் அரப்பான் (*Pakatan Harapan*) கூட்டணிகள்; சிலாங்கூர் மாநிலத்தை நிர்வாகம் செய்யும் போது, கணபதிராவ் விருமன் அந்த நிர்வாகங்களில் சிலாங்கூர் மாநில செயற்குழு (**EXCO**) உறுப்பினராகப் பொறுப்பில் இருந்தார். மலேசியாவின் மாநில அமைச்சர்களை மாநிலச் செயற்குழு உறுப்பினர்கள் (*State Executive Councillor*) (**EXCO**) என்று அழைக்கின்றனர்.
# கணபதிராவ் விருமன்

## பொது

பாக்காத்தான் (*Pakatan Harapan*) கூட்டணியின் ஓர் உறுப்புக் கட்சியான ஜனநாயக செயல் கட்சியைச் (*Democratic Action Party*) சார்ந்த இவர்; மே 2018 முதல் சிலாங்கூர் மாநில சட்டமன்ற கோத்தா கெமுனிங் மாநிலத் தொகுதியின் (*Kota Kemuning State Constituency*) சட்டமன்ற உறுப்பினராக உள்ளார்.  
அதற்கு முன்னர் சிலாங்கூர் மாநில சட்டமன்ற தொகுதியான கோத்தா ஆலாம் சா தொகுதியில் மே 2013 முதல் மே 2018 வரை சட்டமன்ற உறுப்பினராகவும் சேவை செய்து உள்ளார். அத்துடன் மார்ச் 2022 முதல் ஜனநாயக செயல் கட்சியின் உதவி தேசிய விளம்பரச் செயலாளராகவும் (*Assistant National Publicity Secretary*) பணியாற்றினார். தற்சமயம் ஜனநாயக செயல் கட்சியின் சிலாங்கூர் மாநில துணைத் தலைவராகப் பொறுப்பில் உள்ளார்.
# கணபதிராவ் விருமன்

## வாழ்க்கை வரலாறு

பேராக் தெலுக் இந்தான் பகுதியில் பிறந்து வளர்ந்த கணபதிராவ், பள்ளியில் சிறந்து விளங்கினார். படிப்படியாகக் கல்வித் துறையில் முன்னேற்றம் கண்டு வழக்கறிஞர் தொழிலில் ஈடுபட்டார். சமூகச் சேவைகளில் ஈடுபட்டு வந்த அவர், காலப் போக்கில் அரசியலில் தடம் பதித்தார்.  
கணபதிராவின் அரசியல் வாழ்க்கை அவரின் இளமை பருவத்தில் தொடங்கியது. முப்பது ஆண்டுகளுக்கும் மேலாக, தம் தாத்தாவின் சுவடுகளைப் பின்பற்றி மலேசியாவில் ஓர் உரிமைப் போராட்ட வீரராகத் (*Freedom Fighter of Malaysia*) திகழ்ந்தவர். அரசு சாரா நிறுவனங்களில் தீவிரமாகச் செயல்பட்டவர்; மற்றும் பல இனங்கள் வாழும் மலேசியாவில் மனித உரிமைகள் மற்றும் பாரம்பரியம் பற்றிய விழிப்புணர்வுகளுக்கு முக்கியத்துவம் வழங்கி வந்தார்.
# கணபதிராவ் விருமன்

## வாழ்க்கை வரலாறு

### இந்து உரிமைகள் போராட்டக் குழு

2006 ஏப்ரல் - மே மாதங்களுக்கு இடையில், மலேசியாவில் பல இந்துக் கோயில்கள் அரசு அதிகாரிகளால் இடிக்கப்பட்டன. 21 ஏப்ரல் 2006-இல், கோலாலம்பூர் மாநகராட்சி, கோலாலம்பூரில் உள்ள மலைமேல் சிறீ செல்வ காளியம்மன் கோயிலுக்கு (*Malaimel Sri Selva Kaliamman Temple*) மண் தள்ளும் நிலச்சமனிகளை அனுப்பி கோயிலை இடித்துத் தள்ளியது.  
இந்த நிகழ்வுக்குப் பின்னர், கணபதிராவ் அவர்களும் மற்றும் அரசு சாரா முப்பது இந்து அமைப்புகளும் இண்ட்ராப் (*Hindu Rights Action Force*) என்ற பெயரில் ஒன்றிணைந்தன். இண்ட்ராப் அமைப்புடன் பல தன்னார்வ தொண்டு நிறுவனங்களும் இணைந்து, கோயில் இடிப்புகளுக்கு எதிர்ப்பு தெரிவித்தன. மலேசியப் பிரதமரிடம் புகார்கள் அளித்தன. ஆனால் எந்த பதிலும் கிடைக்கவில்லை.
# கணபதிராவ் விருமன்

## வாழ்க்கை வரலாறு

### மலேசிய உள்நாட்டுப் பாதுகாப்புச் சட்டம்

இண்ட்ராப் அமைப்பில் கணபதிராவுடன் வேதமூர்த்தி பொன்னுசாமி (*Waytha Moorthy Ponnusamy*), எம். மனோகரன் (*Manoharan Malayaram*) மற்றும் உதயகுமார் பொன்னுசாமி (*Uthayakumar Ponnusamy*) ஆகியோர் மேலாதிக்கத் தலைவர்களாகப் போராட்டங்களில் ஈடுபட்டனர்.  
மலேசிய இந்து மத உரிமைகள் பற்றிய விழிப்புணர்வை அதிகரிக்க மலேசியா முழுவதும் அமைதியான வகையில் மனித உரிமை சொற்பொழிவுகளுக்கு ஏற்பாடுகள் செய்தனர். 2007 நவம்பர் 23-ஆம் தேதி, கணபதிராவ், வேதமூர்த்தி மற்றும் உதயகுமார் ஆகியோர் மலேசிய உள்நாட்டுப் பாதுகாப்புச் சட்டம் 1960 (*Internal Security Act 1960*) தேச நிந்தனையின் கீழ் (*Sedition Act*) கைது செய்யப்பட்டு குற்றம் சாட்டப்பட்டனர். கமுந்திங் தடுப்பு மையத்தில் (*Kamunting Detention Centre*) தடுத்து வைக்கப்பட்டனர்.  
இறுதியில், இண்ட்ராப் தலைவர்கள் மீது குற்றம் சாட்டப்படுவதற்குப் போதுமான ஆதாரங்கள் இல்லாததால் 5 ஏப்ரல் 2009-இல் விடுவிக்கப்பட்டனர். கமுந்திங் தடுப்பு மையத்தில் இருந்து விடுவிக்கப்பட்ட சிறிது காலத்தில் கணபதிராவ் ஜனநாயக செயல் கட்சியில் சேர்க்கப்பட்டார். அவர் தன் சொந்த சட்ட நிறுவனத்தை நடத்திக் கொண்டிருந்தபோது, சா ஆலாம் மாநகராட்சியின் (*Shah Alam City Council*) மன்ற உறுப்பினராக நியமிக்கப்பட்டார். மற்றும் சா ஆலாம் உள்ளூர் பிரச்சினைகளைத் தீர்க்க ஜனநாயக செயல் கட்சிக்கு உதவினார்.  
2013 பொதுத் தேர்தலில் கணபதிராவ் முதன்முறையாகப் போட்டியிட்டார். சிலாங்கூர் மாநிலத் தொகுதியான கோத்தா ஆலாம் சா தொகுதியில் ஜனநாயக செயல் கட்சியின் சார்பில் போட்டியிட்டு வெற்றி பெறார். பின்னர் சிலாங்கூர் மாநில அரசாங்கத்தின் செயற்குழு உறுப்பினர்களில் (*EXCO of Selangor State Government*) ஒருவராக (மாநில அமைச்சர்) பதவி உயர்வு பெற்றார்.
# கணபதிராவ் விருமன்

## 2022 பொதுத் தேர்தல் முடிவுகள்

**'''மலேசிய நாடாளுமன்றம்: 2022 தேர்தல் முடிவு'''**  
| 2022 | **P110 கிள்ளான் தொகுதி, சிலாங்கூர்** | **கணபதிராவ் விருமன்** (**ஜசெக**) | **115,539** | **70.49%** | **செயசந்திரன் பெருமாள்**
(*Jaya Chandran Perumal*) (**பெர்சத்து**) | 23,738 | 14.48% | 165,554 | 91,801 | 78.46% |
| --- | --- | --- | --- | --- | --- | --- | --- | --- | --- | --- |
| தீ ஊய் லிங்
(*Tee Hooi Ling*) (**மசீச**) | 19,762 | 12.06% |  |  |  |  |  |  |  |  |
| எட்ரின் ராம்லி
(*Hedrhin Ramli*) (**சுயேச்சை**) | 3,016 | 1.84% |  |  |  |  |  |  |  |  |
| லூ செங் வீ
(*Loo Cheng Wee*) (**வாரிசான்**) | 1,140 | 0.70% |  |  |  |  |  |  |  |  |
| **தீபக் செய்கிசன்**
(*Deepak Jaikishan*) (**சுயேச்சை**) | 439 | 0.27% |  |  |  |  |  |  |  |  |
| **சந்திரா சிவராசன்**
(*Chandra Sivarajan*) ('''மலேசிய
மக்கள்
கட்சி''') | 271 | 0.17% | } |  |  |  |  |  |  |  |
# கட்டின் படுகொலை

**கட்டின் படுகொலை** (*Katyn massacre* ) என்பது சுமார் 22,000 போலந்து இராணுவ அதிகாரிகளும் அறிவுஜீவி போர்க் கைதிகளும் சோவியத் ஒற்றியத்தினால், குறிப்பாக 'உள்நாட்டு விவகாரங்களுக்கான மக்கள் ஆணையம்' எனப்பட்ட சோவியத் இரகசிய காவல் துறை மூலம் 1940 ஏப்ரலிலிலும் மேயிலும் இடம்பெற்ற தொடர்ச்சியான படுகொலைகளாகும். கலினின், கார்கீவ் ஆகிய சிறைச்சாலைகளிலும் மற்ற இடங்களிலும் கொலைகள் நடந்தாலும், இந்தப் படுகொலைகளுக்கு கட்டின் காடு என்று இடத்தின் பெயரிடப்பட்டது. இவ்விடத்திலேயே சில புதைகுழிகள் முதலில் ஜெர்மன் படைகளால் கண்டுபிடிக்கப்பட்டன.  
ஜோசப் ஸ்டாலின் தலைமையிலான சோவியத் பொலிட்பீரோ மூலம் போலந்து படையின் சிறைப்பிடிக்கப்பட்ட அதிகாரி உறுப்பினர்களை தூக்கிலிடுவதற்கான உத்தரவு இரகசியமாக கட்டளையிடப்பட்டது.
}}
# போலந்து குடிமக்கள் மீதான சோவியத் அடக்குமுறை (1939–1946)

செப்டம்பர் 1939 இல் நடந்த போலந்து மீதான ஜெர்மன் மற்றும் |சோவியத் படையெடுப்பிற்குப் பிறகு, போலந்து நாட்சி ஜெர்மனிக்கும் சோவியத் ஒன்றியத்திற்கும் இடையில் பாதியாகப் பிரிக்கப்பட்டது. படையெடுப்பின் தொடக்கத்தில் சோவியத் போலந்து அரசை அங்கீகரிப்பதை நிறுத்தியது. 1939 முதல் ஜெர்மன் மற்றும் சோவியத் அதிகாரிகள் போலந்து தொடர்பான கொள்கைகள் மற்றும் அடக்குமுறை நடவடிக்கைகளை ஒருங்கிணைத்தனர். படையெடுப்பைத் தொடர்ந்து ஏறக்குறைய இரண்டு ஆண்டுகள், இரண்டு ஆக்கிரமிப்பாளர்களும் கெஸ்டபோ-என்கேவிடி மாநாடுகளின் போது போலந்து எதிர்ப்பைக் கையாள்வதற்கான இருதரப்பு திட்டங்களைப் பற்றி யூன் 1941 இல் சோவியத் ஒன்றியத்திற்கு எதிரான ஜெர்மனியின் பர்பரோசா நடவடிக்கை வரை விவாதித்தனர்.
# தைகா மூஞ்சூறு

**தைகா மூஞ்சூறு** (*Taiga shrew*)(***சோரெக்சு ஐசோடன்***), **இரட்டைப்பல் மூஞ்சூறு** என்றும் அழைக்கப்படும் இந்த மூஞ்சூறு *சோரெக்சு* பேரினத்தினைச் சேர்ந்த பாலூட்டிச் சிற்றினம் ஆகும். இதன் உடல் நீளம் சுமார் 67 மில்லிமீட்டர் வரை வளரக்கூடியது. இதனுடைய வால் சுமார் 43 மில்லிமீட்டர் நீளமுடையது. இந்த மூஞ்சூறு நீண்ட நகங்களுடைய மூஞ்சூற்றுடன் மிகவும் ஒத்திருக்கிறது. இந்த சிற்றினம் காடுகள் நிறைந்த மலை பள்ளத்தாக்குகளில் வாழ்கிறது. வடக்கு ஐரோவாசியா முழுவதும் காணப்படுகிறது. இது பால்டிக் கடல் பகுதியிலிருந்து சைபீரியாவின் பைக்கால் ஏரி வழியாக உருசியாவின் தூரக் கிழக்கு மற்றும் கொரியத் தீபகற்பத்தின் பெக்டுடேகன் மலைகள் வரை பரவியுள்ளது.
# விக்கிப்பீடியா:Statistics/weekly/23-Apr-2023
| 215 | 2401:4900:22CF:B7BC:0:0:63A:AB35 | 0 | 1 | 0 | 0 | 0 | 0 | 0 | 1 | 1 |  |
| 216 | 2409:40F4:1001:69CE:CC6A:E5FF:FE6F:BB3B | 0 | 1 | 0 | 0 | 0 | 0 | 0 | 1 | 1 |  |
| 217 | 2402:3A80:191C:3992:0:0:0:2 | 0 | 1 | 0 | 0 | 0 | 0 | 0 | 1 | 25 |  |
| 218 | Johnnyprick | 0 | 1 | 0 | 0 | 0 | 0 | 0 | 1 | 57 |  |
| 219 | Murugan0 | 0 | 1 | 0 | 0 | 0 | 0 | 0 | 1 | 1920 |  |
| 220 | அருண் செல்வகுமார் தமிழ் | 0 | 0 | 0 | 0 | 0 | 0 | 1 | 1 | 0 |  |
| 221 | 2401:4900:628F:C3C0:38F4:6EEE:B5B9:D909 | 0 | 0 | 0 | 0 | 0 | 0 | 1 | 1 | 0 |  |
| 222 | 223.178.86.153 | 0 | 1 | 0 | 0 | 0 | 0 | 0 | 1 | 307 | } |
# மனகுளி மல்லப்பா சன்னவீரப்பா

**மனகுளி மல்லப்பா சன்னவீரப்பா** (*Managuli Mallappa Channaveerappa*)(இறப்பு 28 சனவரி 2021) என்பவர் இந்திய அரசியல்வாதியும் கருநாடக மாநில சட்டமன்ற மேனாள் உறுப்பினரும் ஆவார். இவர் 2018 முதல் 2021 வரை, ஜனதா தளம் (சமயச்சார்பற்ற) கட்சியின் சார்பில் சிந்தாகி தொகுதி கர்நாடக சட்டமன்ற உறுப்பினராக பணியாற்றினார். சன்னவீரப்பா 2021-ல் தனது 85 வயதில் கோவிட்-19 தொற்று காரணமாகச் சுவாச சிக்கல்களால் இறந்தார்.
# இரண்டாம் போரோம்மரசத்திரத்

**இரண்டாம் போரோம்மரசத்திரத்** அல்லது இரண்டாம் **போரோம் ரச்சத்திரத்** ( *Borommarachathirat II*) மேலும் மன்னர் **சம்பிரயா** (1386-1448) என்பவர் அயூத்தியா இராச்சியத்தின் அரசராவார். இவரது ஆட்சி அதன் ஆரம்ப விரிவாக்கங்களைக் கண்டது.
# இரண்டாம் போரோம்மரசத்திரத்

## வரலாறு

இந்த ராச்சாவின் மகனான இவர், இறுதியாக சுபன்னாபம் வம்சத்திற்காக அயூத்திய அரியணையை கைப்பற்றினார். இவருக்கு, இளவரசர் ஐபிராயா மற்றும் இளவரசர் இப்ராயா என்ற இரண்டு மூத்த சகோதரர்கள் இருந்தனர்.  
1424 இல், இந்த ராச்சா இறந்தார். அவனுடைய இரண்டு சகோதரர்களும் அரியணைக்கு போட்டியிட்டு போரில் ஈடுபட்டனர். போரில் இருவரும் இறந்தனர். அரியணையை சம்பிரயாவிடம் வந்தது. 1433 ஆம் ஆண்டில் அங்கோர் தோம் நகரை கொள்ளையடித்து கெமர்களை அடிபணியச் செய்ய சியாமியப் படைகளை வழிநடத்தினார். இந்த தாக்குதல் இறுதியில் கெமர்களை அங்கோர் தோமை கைவிட்டு தங்கள் தலைநகரை மேலும் தென்கிழக்குக்கு மாற்றியது.
# கிழக்கு பரே

**யசோதரதடாகம்** (*Yashodharatataka*) அல்லது **கிழக்கு பரே** ( *East Baray* ) என்பது தென்கிழக்கு ஆசியாவிலிருந்த கெமர் பேரரசின் கட்டிடக்கலை பாணியில் பொதுவாகக் கட்டப்பட்ட ஒரு செயற்கை நீர்தேக்கமாகும். இது, கம்போடியாவின், அங்கோர் பகுதியில் கிழக்கு-மேற்கு திசையில் அமைந்துள்ளது. சுவர் நகரமான அங்கோர் தோம் நகருக்கு கிழக்கே அமைந்துள்ளது. இது கி.பி 900 ஆம் ஆண்டு யசோவர்மனின் ஆட்சியின் போது கட்டப்பட்டது. இதற்கு குலென் மலைகளில் இருந்து பாயும் சீயெம் ரீப் ஆற்றின் மூலம் நீர் ஆதாரம் கிடைகிறது, இது அங்கோர் பிராந்தியத்தில் ( மேற்கு பரேக்குப் அடுத்து) இரண்டாவது பெரிய பரே மற்றும் பூமியில் உள்ள மிகப்பெரிய கையால் வெட்டப்பட்ட நீர்த்தேக்கங்களில் ஒன்றாகும். தோராயமாக 3.6 கிலோமீட்டர்கள் 870 மீ மற்றும் 50 மில்லியன் கனமீட்டர் தண்ணீரைக் கொண்டுள்ளது. பரேயின் கட்டுமானத்தைக் குறிக்கும் கல்வெட்டுகளைத் தாங்கிய கற்கள் அதன் நான்கு மூலைகளிலும் கண்டுபிடிக்கப்பட்டுள்ளன. அதன் கட்டுமானத்திற்குத் தேவையான உழைப்பும், அமைப்பும் திகைப்பூட்டுவதாக இருந்தது: அதன் அணைகளில் சுமார் 8 மில்லியன் கன மீட்டர் நிரப்பு உள்ளது.  
இந்த நீர்நிலையில் இன்று தண்ணீர் இல்லை; விவசாயிகள் பயிர்களை அதன் பாத்தியில் வளர்க்கிறார்கள். ஆனால் அதன் வெளிப்புறங்கள் செயற்கைக்கோள் புகைப்படங்களில் தெளிவாகத் தெரிகிறது. பரேயின் நடுவில் உயரமான தரையில் கிழக்கு மெபோன் கோயில் உள்ளது. இது பரேயில் தண்ணீர் இருந்த நாட்களில் ஒரு தீவாக இருந்தது.
# உத்தோங்

**உ-தோங்** (*Uthong*0 ( Uthong ) அல்லது **முதலாம் ராமதிபோடி** ( *Ramathibodi I*; 1314–1369) அயூத்தியா இராச்சியத்தின் (தற்போது தாய்லாந்தின் ஒரு பகுதி) முதல் மன்னர் ஆவார். இவர் 1351 முதல் 1369 வரை ஆட்சி செய்தார். 1350 இல் அரியணை ஏறுவதற்கு முன்பு இளவரசர் உ-தோங் ("தங்க தொட்டில்" என்று பொருள்) என்று அழைக்கப்பட்டார். உ-தோங்கின் பின்னணியைப் பற்றி பல கோட்பாடுகள் உள்ளன. அதில் இவர் மாங்க்ராயின் வழித்தோன்றலாக இருக்கலாம் என்பதும் ஒன்றாகும்.
# உத்தோங்

## வரலாறு

நன்கு அறியப்பட்ட ஆதாரத்தின்படி, டச்சுக்காரரான ஜெரேமியாஸ் வான் இவ்லியட்டின் பதினேழாம் நூற்றாண்டுக் கணக்கு, ஒரு புராணக்கதை, ரமாதபோடி ஒரு சீன இனத்தவர் என்றும், சீனாவிலிருந்து கப்பலில் வந்தவர் என்று கூறுகிறது. வர்த்தகத்தில் வெற்றி பெற்ற பிறகு, அயூத்தியா வரை பயணம் செய்வதற்கு முன், தாய்லாந்து வளைகுடாவின் கடலோர நகரமான பெட்சபுரி நகரத்தை ஆட்சி செய்யும் அளவுக்கு செல்வாக்கு பெற்றார் என்றும் கூறுகிறது.  
இவர், உள்துறை அமைச்சகம் ( *வீங்* ), கருவூல அமைச்சகம் ( *கிளாங்* ), மன்னரின் குடும்பத்திற்கான அமைச்சகம் ( *வாங்* ) மற்றும் விவசாய அமைச்சகம் ( *நா* ) என்ற நான்கு பெரிய அரச அதிகாரங்களை நிறுவினார். தாய்லாந்திற்க்கான சட்டங்களையும் உருவாக்கினார். இறுதியாக, மிங் வம்சத்துடன் ஒரு கூட்டணியை உருவாக்கினார்.  
மன்னன் ராமாதிபோடியின் மரணம் வாரிசுரிமை குறித்த மோதலைத் தூண்டியது. ஆரம்பத்தில், இவரது மகன் மன்னர் ராமேசன் அயூத்தியாவின் ஆட்சியாளரானார். ஆனால் பின்னர் தனது மைத்துனரான முதலாம் பொரோமராச்சாவிற்கு ஆதரவாக பதவி விலகினார். அரியணைக்கான இந்த மாற்றம் அமைதியானதாவோ அல்லது போரின் மூலமாகவோ நடந்திருக்கலாம்.
# 2023 செனயன் நகரத் தீ விபத்து

**2023 செனயன் சிட்டி தீ விபத்து (*2023 Senayan City fire*)** இந்தோனேசியாவின் ஜகார்த்தாவில் உள்ள செனயன் சிட்டி என்ற பேரங்காடியில் ஏற்பட்ட தீ விபத்தைக் குறிக்கிறது. 2023 ஆம் ஆண்டு ஏப்ரல் மாதம் 20 ஆம் தேதியன்று இவ்விபத்து நிகழ்ந்தது. பேரங்காடியின் கீழ் தளத்தில் உள்ள ஓர் உணவகத்தில் தீ பிடித்து அருகில் உள்ள மற்ற நான்கு உணவகங்களுக்கும் பரவியது. பேரங்காடியில் இருந்த தீ தடுப்பு கருவிகளும் வருகை தந்த தீயணைப்பு வீரர்களும் 30 நிமிடங்களில் தீயை அணைத்தனர். உயிர் சேதம் எதுவும் ஏற்படவில்லை, ஆனால் தீயினால் பாதிக்கப்பட்ட உணவகங்களுக்கு சேதம் ஏற்பட்டது. சில வாடிக்கையாளர்கள் மற்றும் ஊழியர்கள் புகையை சுவாசிக்கவும் நேரிட்டது.
# 2023 செனயன் நகரத் தீ விபத்து

## பின்னணி

செனயன் சிட்டி என்பது ஒரு பேரங்காடி, ஓர் அலுவலக கோபுரம், ஓர் அடுக்குமாடி கோபுரம் மற்றும் ஓர் உணவு விடுதி ஆகியவற்றைக் கொண்ட ஒரு கலப்பு-பயன்பாட்டு மேம்பாட்டு வளாகமாகும். 2006 ஆம் ஆண்டு திறக்கப்பட்ட இந்த பேரங்காடி பன்னாட்டு மற்றும் உள்ளூர் வர்த்தக நிறுவனங்கள், உணவகங்கள், சிற்றுண்டி சாலைகள், திரையரங்குகள் மற்றும் பொழுதுபோக்கு இடங்கள் உட்பட 300 எண்ணிக்கைக்கும் மேற்பட்ட குத்தகைதாரர்களுடன் ஏழு தளங்களைக் கொண்ட வளாகமாகும். ஜகார்த்தாவின் மத்திய வணிக மாவட்டத்தில், கெலோரா பங் கர்னோ விளையாட்டரங்கம் மற்றும் பிளாசா செனயன் மற்றும் எஃப்எக்சு சுதிர்மன் போன்ற பிற வணிக வளாகங்களுக்கு அருகில் இந்த பேரங்காடி அமைந்துள்ளது.
# 2023 செனயன் நகரத் தீ விபத்து

## நெருப்பு

20 ஏப்ரல் 2023 அன்று, ரமலான் மாதத்தில், பல வாடிக்கையாளர்கள் பேரங்காடியின் உணவகங்களில் இப்தார் (நோன்பு துறத்தல்) சாப்பிட்டுக் கொண்டிருந்தபோது தீ விபத்து ஏற்பட்டது. கீழ் தளத்தில் உள்ள வருங் டெக்கோ என்ற உணவகத்தில் தொடங்கிய தீ, அதை ஒட்டிய சுசி டீய், இம்பீரியல் கிச்சன் & திம்சம், சாபு-சாபு அவுசு மற்றும் கிண்டன் பஃபே ஆகிய நான்கு உணவகங்களுக்கும் பரவியது. தீ விபத்துக்கான காரணம் இன்னும் விசாரணையில் உள்ளது, ஆனால் சில சாட்சிகள் தீ மற்றும் புகையைப் பார்ப்பதற்கு முன்பு ஒரு பெரிய வெடிப்புச் சத்தம் கேட்டதாகக் கூறினார்.  
தீ பேரங்காடியின் தீ தடுப்பு அமைப்பைத் தூண்டியது. இத்தூன்டல் தீயைக் கட்டுப்படுத்த உதவியது. பேரங்காடியின் மற்ற தளங்கள் அல்லது பகுதிகளுக்கு நெருப்பு பரவாமல் தடுக்கவும் உதவியது. பேரங்காடி நிர்வாகம் அவசர அறிவிப்பு அமைப்பையும் செயல்படுத்தி, வாடிக்கையாளர்களையும் ஊழியர்களையும் அமைதியாகவும் பாதுகாப்பாகவும் வெளியேறுமாறு அறிவுறுத்தியது. தீ பரவிய சிறிது நேரத்திலேயே வளாகத்தின் பாதுகாப்புப் பணியாளர்கள் மற்றும் ஜகார்த்தா தீயணைப்புத் துறையைச் சேர்ந்த தீயணைப்பு வீரர்கள் சம்பவ இடத்திற்கு வந்து 30 நிமிடங்களில் தீயை அணைத்தனர்.
# 2023 செனயன் நகரத் தீ விபத்து

## பின்விளைவு

தீ விபத்து சம்பவத்தை உறுதி செய்த செனயன் சிட்டியின் தலைமை நிர்வாக அதிகாரி இயோகன் கிட்டோ, தீயினால் யாருக்கும் காயமோ, உயிரிழப்போ ஏற்படவில்லை என்றார். பேரங்காடியின் தீயணைப்பு அமைப்பு சரியாகச் செயல்பட்டு தீ மேலும் பரவாமல் தடுத்தது என்றார். தீ விபத்து எதனால் ஏற்பட்டது என்பதை அறிய உணவக ஊழியர்களிடம் தொடர்ந்து விசாரணை நடத்தி வருவதாகவும் அவர் கூறினார். இச்சம்பவத்தால் வாடிக்கையாளர்கள் மற்றும் குத்தகைதாரர்களுக்கு ஏதேனும் அசௌகரியம் ஏற்பட்டிருந்தால் மன்னிப்பு கோருவதாகவும் கேட்டுக் கொண்டார்.  
பாதிக்கப்பட்ட பகுதிகளைச் சுத்தம் செய்து சரிசெய்த பிறகு, 21 ஏப்ரல் 2023 அன்று வணிக வளாகம் அதன் இயல்பான செயல்பாட்டைத் தொடங்கியது. உணவகத்திற்கு அருகில் உள்ள சில கடைகள் மறு அறிவிப்பு வரும் வரை மூடப்பட்டிருந்தன.
# கிரேக்க இனப்படுகொலை

**கிரேக்க இனப்படுகொலை** (*Greek genocide* (, )
என்பது அனத்தோலியா கிறிஸ்தவ உதுமானிய கிரேக்க மக்களை திட்டமிட்டுக் கொன்றது ஆகும். இது முக்கியமாக முதலாம் உலகப் போரின்போதும் அதன் பின்னர் (1914–1922) அவர்களின் சமய, இனத்தின் காரணமாக மேற்கொள்ளப்பட்டது. இது மூன்று பாசாக்கள் தலைமையிலான உதுமானிய பேரரசின் அரசாங்கத்தாலும்இ பேரரசின் பூர்வீக கிரேக்க மக்களுக்கு எதிராக முஸ்தாபா கெமால் அத்தாதுர்க் தலைமையிலான பெரும் தேசிய சட்டசபையின் அரசாங்கத்தாலும் நிகழ்த்தப்பட்டது. இவ்இனப்படுகொலையில் படுகொலைகள், சிரிய பாலைவனம் வழியாக மரண அணிவகுப்புகளை உள்ளடக்கிய கட்டாய நாடுகடத்தல்கள், வெளியேற்றங்கள், உடனடி மரணதண்டனைகள் மற்றும் கிழக்கு மரபுவழி கலாச்சார, வரலாற்று மற்றும் மத நினைவுச்சின்னங்களை அழித்தல் ஆகியவை அடங்கும்.
# கிறிஸ்தவர்களை துன்புறுத்துதல்

கிறிஸ்தவர்கள், கர்புட்டில் உள்ள தங்கள் வீடுகளை விட்டு வெளியேறி டிரெபிசோண்டிற்குச் சென்றனர். 1910 கள் மற்றும் 1920 களில், ஆர்மேனிய, கிரேக்க மற்றும் அசிரிய இனப்படுகொலைகள் உதுமானியப் பேரரசால் நிகழ்த்தப்பட்டன.]]  
**கிறிஸ்தவர்களின் துன்புறுத்தல்கள்** (*Persecution of Christians*) கிறிஸ்தவ சகாப்தத்தின் முதல் நூற்றாண்டிலிருந்து இன்றுவரை வரலாற்று ரீதியாகக் காணப்படுகின்றன. கிறிஸ்தவ மறை பரப்பாளர்களும் கிறிஸ்தவ சமயத்திற்கு மாறியவர்களும் துன்புறுத்தலுக்கு இலக்காகியுள்ளனர். கிறிஸ்தவம் தோன்றியதிலிருந்து, சில சமயங்களில் தங்கள் நம்பிக்கைக்காக தியாகிகளாகும் அளவிற்கு இது இடம்பெற்றுள்ளது.
# திரள் கொலை

**திரள் கொலை** (*mass murder*) என்பது பல நபர்களைக் கொல்வது ஆகும். பொதுவாக ஒரே நேரத்தில் அல்லது ஒப்பீட்டளவில் குறுகிய காலத்தில் மற்றும் நெருக்கமான புவியியல் அருகாமையில் இடம்பெறும் கொலையாகும். இதனை படுகொலைகளுக்கு இடையில் "குறுகிய காலம்" இல்லாத ஒரு நிகழ்வின் போது மூன்று அல்லது அதற்கு மேற்பட்ட நபர்களின் கொலைகள் என ஐக்கிய அமெரிக்கப் பேரவை வரையறுக்கிறது.
# படுகொலை

**படுகொலை** (*massacre*) என்பது பெரும் எண்ணிக்கையிலான மக்களைக் கொல்வது, குறிப்பாக எந்தச் சண்டையிலும் ஈடுபடாதவர்கள் அல்லது தங்களைத் தற்காத்துக் கொள்ள வழியில்லாதவர்கள் ஆகும். படுகொலை பொதுவாக தார்மீக ரீதியாக ஏற்றுக்கொள்ள முடியாததாகக் கருதப்படுகிறது. குறிப்பாக பாதுகாப்பற்ற பாதிக்கப்பட்டவர்களுக்கு எதிராக அரசியல் செயற்பாட்டாளர் குழுவால் நிகழ்த்தப்படும் போது ஏற்றுக்கொள்ள முடியாததாகக் கருதப்படுகிறது. படுகொலை என்பதற்கான *massacre* என்ற ஆங்கிலப்பதமானது "கசாப்பு" ("butchery") அல்லது "மிகு கொலை" ("carnage") என்பதற்கான பிரெஞ்சு சொல்லிலிருந்து பெறப்பட்டது.
# பாபூன்

**பாபூன்** ( *Baphuon* ) என்பது கம்போடியாவில் அங்கோர் என்ற இடத்திலுள்ள ஒரு கோவிலாகும். இது பேயோனின் வடமேற்கில் உள்ள அங்கோர் தோமில் அமைந்துள்ளது. "தங்க மலை" (சுவர்ணாத்ரி) என்றும் அழைக்கப்படும் பாபூன் ஒரு செயற்கை மலையில் கட்டப்பட்டுள்ளது. இந்த கோவில் முதலில் சிவனுக்காக அர்ப்பணிக்கப்பட்டது. பின்னர் தேரவாத பௌத்தக் கோவிலாக மாற்றப்பட்டது. கோயிலின் காலம் பற்றி அறிய இயலவில்லை. ஏற்கனவே அறிவிக்கப்பட்டபடி இது இரண்டாம் உதயாதித்தவர்மன் ஆட்சியின் போது கட்டப்படவில்லை என்பதை சமீபத்திய ஆய்வுகள் காட்டுகிறது. 2015 ஆம் ஆண்டில், ஒரு பிரெஞ்சு குழு கட்டமைப்பில் ஒருங்கிணைக்கப்பட்ட நான்கு இரும்புத் துண்டுகளை நேரடியாக தேதியிட்டது. கட்டுமானம் நினைத்ததை விட மிகவும் முன்னதாகவே இருந்தது. மேலும் இப்போது முதலாம் சூரியவர்மனுடன் ( கி.பி.1010-1050) தொடர்புடைய பெரிய கோவிலாகக் கருதப்படுகிறது.
# பாபூன்

## வரலாறு

11 ஆம் நூற்றாண்டின் நடுப்பகுதியில் கட்டப்பட்ட இது மூன்று அடுக்கு கோயில் மலை இந்துக் கடவுளான சிவனுக்கு அர்ப்பணிக்கப்பட்ட சூரியவர்மனின் அரச கோயிலாக கட்டப்பட்டது. கிடைக்கும் ஒவ்வொரு மேற்பரப்பையும் உள்ளடக்கிய சிக்கலான சிற்ப வேலைப்பாடுகளுடன் கூடிய பாபூன் பாணியின் தொன்மை வடிவமாக உள்ளது. இக்கோயில் அரச அரண்மனையின் தெற்குப் பகுதிக்கு அருகில் உள்ளது. மேலும், அதன் அடிவாரத்தில் 120 மீட்டர் கிழக்கு-மேற்கு மற்றும் 100 மீட்டர் வடக்கு-தெற்கே அளவிடும் மற்றும் அதன் கோபுரம் இல்லாமல் 34 மீட்டர் உயரம் உள்ளது. இது தோராயமாக 50 மீட்டர் உயரமாக இருக்கும். அதன் தோற்றம் தெமுர் கானின் 13 ஆம் நூற்றாண்டின் பிற்பகுதியில் தூதர் சோவ் தகுவான் வருகையின் (1296 முதல் 1297 ) போது அவரை கவர்ந்தது. அவர் 'வெண்கல கோபுரம்... உண்மையிலேயே வியக்க வைக்கும் காட்சி, அதன் அடிவாரத்தில் பத்துக்கும் மேற்பட்ட அறைகள் உள்ளாது' என்று கூறினார்.  
125 x 425 மீ சுவரால் சூழப்பட்ட மத்திய கோபுரம் அநேகமாக முலம் பூசிய மரமாக இருக்கலாம். ஆனால் அழிந்து போன நிலையில் காணப்படுகிறது.  
20 ஆம் நூற்றாண்டில், கோயிலின் பெரும்பகுதி இடிந்து விழுந்து விட்டது. 1970 இல் உள்நாட்டுப் போர் வெடித்த பிறகு கோயிலை அகற்றுவதற்கான ஒரு பெரிய அளவிலான திட்டம் கைவிடப்பட்டது. தொழிலாளர்கள் மற்றும் தொல்லியல் ஆராய்ச்சியாளர்கள் கோயிலைச் சுற்றியுள்ள 10 ஹெக்டேர் பரப்பளவில் கவனமாக பெயரிடப்பட்ட மற்றும் எண்ணிடப்பட்ட 300,000 தொகுதிகளை விட்டு வெளியேற வேண்டிய கட்டாயம் ஏற்பட்டது. எவ்வாறாயினும், பத்தாண்டு கால மோதல்கள் மற்றும் அதைத் தொடர்ந்து வந்த கெமர் ரூச் ஆட்சியின் போது துண்டுகளை அடையாளம் காணும் திட்டங்கள் கைவ்டப்பட்டன.  
கோவிலை மீட்டெடுப்பதற்கான இரண்டாவது திட்டம் 1996 இல் பிரான்சியக் கீழைத்திசை ஆய்வுக் கல்விக்கூடத்திலிருந்து வந்த கட்டிடக் கலைஞர் பாஸ்கல் ராயர் வழிகாட்டுதலின் கீழ் தொடங்கப்பட்டது. "உலகின் மிகப்பெரிய முப்பரிமான புதிர்" என்று அறிய அணிக்கு மேலும் 16 ஆண்டுகள் ஆனது. ஏப்ரல் 2011 இல், 51 ஆண்டுகால பணிகளுக்குப் பிறகு, பணி நிறைவடைந்து. கோவில் முறையாகத் திறக்கப்பட்டது. ஜூலை 3, 2011 அன்று நடந்த திறப்பு விழாவின் போது புனரமைக்கப்பட்ட கோவிலை முதன்முதலில் பார்வையிட்டவர்களில் கம்போடியாவின் மன்னர் நொரடோம் சிகாமொனி மற்றும் பிரான்ஸ் பிரதமர் பிரான்சுவா ஃபிலோன் ஆகியோர் அடங்குவர்.
# பாபூன்

## இதனையும் பார்க்கவும்

- சங்கராமன்
# திரிபுவனாதித்யன்

**திரிபுவனாதித்யன்** (*Tribhuvanāditya*) 1166 முதல் 1177 வரை கெமர் பேரரசின் ஆட்சியாளராக இருந்தார். 1165 ஆம் ஆண்டில் இரண்டாம் யசோவர்மனைக் கொன்ற பிறகு கம்போடியாவின் அரியணைக்கு வந்தார். இவர் ஒரு ஏகாதிபத்திய தேர்வு முறை மூலம் நியமிக்கப்பட்டவராவார். யசோவர்மனின் விசுவாசமான ஆதரவாளர்களால் ஏற்பட்ட பல கிளர்ச்சிகளை அடக்கினார். ஆனால் மூன்றாம் செய இந்திரவர்மனின் கீழ் அண்டை நாடான சம்பா பேரரசின் படைகள் இவரது தலைநகரான அங்கோர் மீது படையெடுத்து கைப்பற்றும் வரை அரியணையையில் இருக்க முடிந்தது. பின்னர் மூன்றாம் செய இந்திரவர்மனும் கொல்லப்பட்டார்.  
1177 இல் நான்காம் செய இந்திரவர்மன் தலைமையிலான சாம் படையெடுப்பு, கெமர் தலைநகரைக் கொள்ளையடித்தது.
# இரண்டாம் யசோவர்மன்

**இரண்டாம் யசோவர்மன்** ( *Yasovarman II* ) 1160 முதல் 1166 வரை கெமர் பேரரசின் ஆட்சியாளராக இருந்தார் இரண்டாம் தரணிந்திரவர்மனுக்குப் பிறகு இவர் பதவியேற்றார். 1165 இல், அவர் திரிபுவனாதித்யனால் தூக்கியெறியப்பட்டார். இவரது ஆட்சி துணை அதிகாரிகளில் ஒருவரால் முடிவுக்கு வந்தது.
# மூன்றாம் செயேந்திரவர்மன்

**மூன்றாம் செயேந்திரவர்மன்** (*Jaya Indravarman III*) (சுமார் 1106-1145, ஆட்சி; 1139-1145) 12 ஆம் நூற்றாண்டின் மத்தியில் சம்பா இராச்சியத்தின் அரசராக இருந்தார்.  
ஐந்தாம் அரிவர்மன் வாரிசு இல்லாத மன்னராக இருந்ததால், 1129ல் பதவி துறந்தார். அவரது வளர்ப்பு மகன், மூன்றாம் செயேந்திரவர்மன், 1133 இல் சம்பாவின் பட்டத்து இளவரசனாக பரிந்துரைக்கப்பட்டார். 1131 ஆம் ஆண்டில், அங்கோர் ஆட்சியாளர் இரண்டாம் சூரியவர்மன் கேட்டுக் கொண்டதையடுத்து தாய் வியட்டைத் தாக்கி, 1132 இல் மூன்று மாகாணங்களைக் கைப்பற்றினார். 1139 இல், சம்பாவின் அரசரானார். இவரது ஆட்சிக் காலங்களைப் பற்றி அதிகம் அறியப்படவில்லை. 1140 இல் குவாங் நாமில் உள்ள மீ சன் இந்து கோயில்களின் தொகுதியில் கோயில்களைக் கட்டி நன்கொடைகளையும் வழங்கினார். மேலும் மூன்று ஆண்டுகளுக்குப் பிறகு நா திரங்கில் உள்ள பூ நகர் கோவிலில் பூநகர் அன்னைக்கு ஒரு கோவிலைக் கட்டினார்.  
இந்திரவர்மன் தாய் வியட்டுடன் சமாதான உடன்படிக்கைக்கு வழிவகுத்ததாலும், கெமர் பேரரசின் தாய் வியட்டிற்கு எதிரான வீணான போர்களில் சேர மறுத்ததாலும், கெமர் அதற்குப் பதிலாக இவரது இராச்சியத்தை ஆக்கிரமிக்க ஆரம்பித்தது. 1145 ஆம் ஆண்டில், இரண்டாம் சூரியவர்மன் சம்பாவின் மீது படையெடுப்பிற்கு தலைமை தாங்கினார். இது அவரது முந்தைய பேரழிவு போர்களைப் போலல்லாமல், அது வெற்றிகரமாக இருந்தது. கெமர் இராணுவம் விஜயாவின் சாம் தலைநகரைக் கைப்பற்றி, அதைக் கொள்ளையடித்தது . மேலும், மீ சன் கோவில்களை அழித்தது. கெமர் பேரரசு சாம் மன்னரை குறைமதிப்பிற்கு உட்படுத்தி அவரை பதவி நீக்கம் செய்தது.  
இந்திரவர்மன் போரின் குழப்பங்களுக்கு மத்தியில் காணாமல் போனார். வரலாற்றாளர் மாஸ்பெரோ கூற்றின்படி, கெமரால் கொல்லப்பட்டிருக்கலாம் அல்லது கைது செய்யப்பட்டிருக்கலாம்.
# ஐந்தாம் அரிவர்மன்

**ஐந்தாம் அரிவர்மன்** (*Harivarman V*) அல்லது **இளவரசர் சுந்தரதேவன்** (ஆட்சி. 1114–1129) சம்பாவின் அரசராவார். வாரிசு இல்லாமல் முப்பது ஆண்டுகள் ஆட்சி செய்த இரண்டாம் செயேந்திரவர்மனின் (1071–1113) மருமகனான இவர் சம்பாவின் அரசனாக நியமிக்கப்பட்டார். இவரது ஆட்சி அமைதியானது. இவர் 1116 மற்றும் 1120 இல் சொங் வம்ச அரசவைக்கு தனது தூதர்களை அனுப்பினார். சீன அரசவையால் இவர் "தங்க முத்திரையைக் கொண்ட அரண்மனையின் அரசர்" என்று அறிவிக்கப்பட்டார்.  
அரிவர்மன் மீ சன் இந்து கோயில்களின் தொகுதிகளுக்கு பல நன்கொடைகளையும் கட்டிடங்களையும் வழங்கினார்.  
இவருக்கும் வாரிசு இல்லாததால், தனது வளர்ப்பு மகனுக்கு 1129 இல் தேவராஜா என்ற பட்டத்தையும், 1133 இல் பட்டத்து இளவரசனாகவும் நியமித்தார். 1139 இல் பட்டத்து இளவரசர் மூன்றாம் செயேந்திரவர்மன் (ஆட்சி. 1139-1145) என்ற பட்டப் பெயருடன் அரியணை ஏறினார்.
# நான்காம் செயேந்திரவர்மன்

**நான்காம் செயேந்திரவர்மன்** (*Jaya Indravarman* IV) 1167-1192 வரை, நவீன வியட்நாமில் அமைந்திருந்த முன்னாள் பிராந்தியமான சம்பா இராச்சியத்தின் அரசராக இருந்தார். இவர் சீன அரசவைக்கும், தாய் வியட் ஆகியோருக்கு அடிபணிந்து ஆட்சி செய்தார். தரைவழிப் படையெடுப்பிற்காக சீனாவிலிருந்து குதிரைகளை வாங்குவதில் தோல்வியுற்ற இவர், கப்பல் படையைத் தயாரித்தார்.  
1177 இல் கெமர் பேரரசின் சம்பா படையெடுப்பிற்கு தலைமை தாங்கியதற்காக இவர் குறிப்பிடத்தக்கவர். இவரது கடற்படைப் படைகள் மீகாங் மற்றும் தொன்லே சாப் ஆறுகள் வழியாக தொன்லே சாப் வரை பயணித்து அங்கோரைக் கைப்பற்றி திரிபுவனாதித்யவர்மனைக் கொன்றனர்.  
1190 ஆம் ஆண்டில், இரண்டாம் தரணிந்திரவர்மனின் மகனும் வாரிசுமான கெமர் மன்னர் ஏழாம் செயவர்மன், சம்பாவுக்கு எதிராக பழிவாங்க முயன்றார். தலைநகர் வித்யானந்தனனால் கைப்பற்றப்பட்டது. மேலும், செயேந்திரவர்மன் மீண்டும் கம்போடியாவுக்கு கைதியாக கொண்டு வரப்பட்டார். கம்போடியாவின் மன்னர் பின்னர் 1191 இல் அரியணையை மீண்டும் பெறுவதற்கான முயற்சியில் இவரை விடுவித்தார். இருப்பினும், வித்யானந்தனன் இவரை தோற்கடித்து, செயேந்திரவர்மனைக் கொலை செய்தார்.
# கருட வாகனம்

**கருட வாகனம்** என்பது வைணவ சமயத்தில் முழுமுதற் கடவுளான திருமால் உலா செல்லும் வாகனங்களில் ஒன்றாகும். கருடனை பெரிய திருவடி என்கின்றனர். கருடாழ்வார், விஷ்ணுப்பிரியன், விஹாகேஸ்வரன், வைநதேயன், சுபர்ணன், புள்ளரசன், பட்சிராஜன் என்ற பெயர்களும் கருடனுக்கு உண்டு.  
கருடவாகனத்தில் திருமாலை பார்ப்பவர்களுக்கு மறுபிறவியே இல்லை என்பது வைணவர்களின் நம்பிக்கை ஆகும்.
# கருட வாகனம்

## வாகன அமைப்பு

கருடன் மனிதர்களைப் போன்ற தோற்றத்துடன், மூக்கு மட்டும் கழுகு போல அமைக்கப்படுகிறது. கருடன வாகனத்திற்கு இறக்கைகள் உளாளன. அமர்ந்த நிலையில் ஒரு காலை மண்டியிட்டு, ஒரு காலை சற்று உயர்த்தியிருப்பார். இரு கரங்களை முன்புறம் நீட்டியவாறு உள்ளார். அதில் திருமாலின் பாதங்களை தாங்குவார்.
# கருட வாகனம்

## கோயில்களில் உலா நாட்கள்

வைணவ கோயில்களில் பின்பற்றப்படும் ஆகமத்திற்கு ஏற்றவாறு உற்சவத்தின் மூன்றாம் நாள் அல்லது ஐந்தாம் நாள் கருட வாகனம் பயன்படுத்தப்படுகிறது.
# கருட வாகனம்

## கல் கருட வாகனம்

- தமிழ்நாடு மாநிலம் தஞ்சாவூர் மாவட்டத்தில் கும்பகோணத்தில் இருந்து குடவாசல் செல்லும் வழியில் சுமார் பத்து கிலோமீட்டர் தொலைவில் தெற்கே திருநறையூர் நம்பி கோயில் உள்ளது. இங்குள்ள கருட வாகனம் மிகவும் புகழ்பெற்ற ஒன்றாகும். கல்லினால் ஆன இந்த கருட வாகனத்தை கல் கருடன் என்கின்றனர்.  
நாச்சியார் கோயிலில் கருட வாகன உலாவை *கல் கருடன் சேவை* என்கின்றனர். இந்த விழா வருடத்தில் மார்கழி மற்றும் பங்குனி மாதங்களில் நடைபெறுகிறது. கல்கருட சேவையின் பொழுது 4 டன் எடையுள்ள கல்லினால் செய்யப்பட்ட கருடாழ்வார் வீதிஉலா நடைபெறும். கருட வாகனத்தை முதலில் 4 பேரும் பின்னர் 8,16,32,64 கடைசியாக 128 பேர் தூக்குவர். நிகழ்ச்சி முடிவில் சிலையை மீண்டும் கோவிலுக்குள் எடுத்து செல்லும் பொழுது சிலை தூக்குவோரின் எண்ணிக்கை 128, 64, 32, 16,8 என குறைந்து இறுதியில் 4 பேர் மட்டும் சிலையை கோவிலுக்குள் எடுத்துச்செல்வர்.
# கருட வாகனம்

## இவற்றையும் காண்க

- கண்ட பேரண்ட பட்சி வாகனம்
- தாரகாசுர வாகனம்
- அதிகார நந்தி வாகனம்
- புருசா மிருக வாகனம்
# குடிவாடா அமர்நாத்

**குடிவாடா அமர்நாத்** (*Gudivada Amarnath*)(பிறப்பு 1985/1986) என்பவர் ஆந்திரப் பிரதேச மாநிலத்தைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். இவர் ஒய். எஸ். ஆர். காங்கிரசு கட்சியின் சார்பில்ஆந்திரப் பிரதேச சட்டமன்றத்திற்கு 2019-ல் நடைபெற்ற தேர்தலில் அனகாபல்லி சட்டமன்றத் தொகுதியில் போட்டியிட்டுசட்டமன்ற உறுப்பினராகத் தேர்ந்தெடுக்கப்பட்டார்.
# குடிவாடா அமர்நாத்

## ஆரம்ப கால வாழ்க்கை

குடிவாடா அமர்நாத், முன்னாள் அரசியல்வாதியும், அனகப்பல்லி மக்களவைத் தொகுதியின் நாடாளுமன்ற உறுப்பினருமான குடிவாடா குருநாத ராவ் மற்றும் நாகமணி ஆகியோரின் மகனாவார். இவர் பொறியியல் பட்டதாரி ஆவார்.
# குடிவாடா அமர்நாத்

## தொழில்

குடிவாடா அமர்நாத் மற்றும் அவரது தாயார் நாகமணி ஆகியோர் இந்தியத் தேசிய காங்கிரசில் உறுப்பினர்களாக இருந்தனர். தந்தையின் மறைவுக்குப் பிறகு காங்கிரசிலிருந்து விலகி தெலுங்கு தேசம் கட்சியில் சேர்ந்தனர். மார்ச் 2014-ல், இவர்கள் இருவரும் தெலுங்கு தேசம் கட்சியிலிருந்து விலகி ஒய். எஸ். ஆர். காங்கிரசு கட்சியில் சேர்ந்தனர்.
# சம்பங்கி வெங்கட சின்ன அப்பால நாயுடு

**சம்பங்கி வெங்கட சின்ன அப்பலா நாயுடு** (*Sambangi Venkata China Appala Naidu*) என்பவர் இந்திய அரசியல்வாதியும் ஆந்திரப்பிரதேச சட்டமன்ற உறுப்பினரும் ஆவார். இவர் ஆந்திரப் பிரதேச மாநிலம் பொப்பிலியினைச் சேர்ந்தவர். மேல்நிலைக் கல்வி வரை கற்றுள்ளார். அப்பால நாயுடு பொப்பிலி சட்டமன்றத் தொகுதிக்கு நடைபெற்ற ஆந்திரப் பிரதேச 15வது ஆந்திரப்பிரதேச சட்டமன்ற தேர்தலில் ஒய். எஸ். ஆர். காங்கிரசு கட்சியின் வேட்பாளராப் போட்டியிட்டு வெற்றி பெற்று சட்டமன்ற உறுப்பினராக பணியாற்றுகிறார்.
# ஆரணி சிறீனிவாசுலு

**ஆரணி சிறீனிவாசுலு** (பிறப்பு 15 மே), **ஜங்கலபள்ளி சிறீனிவாசுலு** மற்றும் **ஜேஎம்சி** என்றும் அழைக்கப்படுபவர், இந்திய மாநிலமான ஆந்திரப் பிரதேசத்தைச் சேர்ந்த அரசியல்வாதியும் சட்டமன்ற உறுப்பினரும் ஆவார். இவர் ஒய். எஸ். ஆர். காங்கிரசு கட்சியின் சார்பாக 2019ஆம் ஆண்டு நடைபெற்ற ஆந்திரப்பிரதேச சட்டமன்றத் தேர்தலில் சித்தூர் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.
# ஆரணி சிறீனிவாசுலு

## ஆரம்ப கால வாழ்க்கை

ஆரணி கிருஷ்ணய்யாவுக்கு மகனாக ஆரணி சிறீனிவாசுலு பிறந்தவர்.
# ஆரணி சிறீனிவாசுலு

## அரசியல் வாழ்க்கை

சிறீனிவாசலு 2009ஆம் ஆண்டு நடைபெற்ற ஆந்திரப் பிரதேச சட்டப் பேரவைத் தேர்தலில் சித்தூர் சட்டமன்றத் தொகுதியில் பிரசா ராச்யம் கட்சி சார்பில் போட்டியிட்டுத் தோல்வியடைந்தார். பின்னர் பிராசா ராச்யம் கட்சியிலிருந்து விலகி தெலுங்கு தேசம் கட்சியில் சேர்ந்தார். தெலுங்கு தேசம் கட்சியில் சித்தூர் மாவட்ட தலைவராக நியமிக்கப்பட்டார். 2014ஆம் ஆண்டு ஆந்திரப் பிரதேச சட்டப் பேரவைத் தேர்தலில் ஒய். எஸ். ஆர். காங்கிரசு கட்சி சார்பில் சித்தூர் சட்டமன்றத் தொகுதியில் போட்டியிட்டு தெலுங்கு தேச கட்சியின் சத்திய பிரபாவிடம் தோல்வியடைந்தார். மீண்டும் 2019ஆம் ஆண்டு ஆந்திரப் பிரதேச சட்டப் பேரவைத் தேர்தலில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.
# கமுந்திங் தடுப்பு மையம்

<mapframe text="கமுந்திங்" width=300 height=260 zoom=12 latitude=4.8998 longitude=100.7456>
{
"type": "ExternalData",
"service": "geoline",
"ids": "Q6359857",
"properties": {
"stroke": "#FFCC00",
"stroke-width": 6
}
}
</mapframe>  
**கமுந்திங் தடுப்பு மையம்** (ஆங்கிலம்: *Kamunting Detention Centre* (**KEMTA**); மலாய்: *Kem Tahanan Perlindungan Kamunting*; சீனம்: 甘文丁拘留中心) என்பது மலேசியா, பேராக், கமுந்திங், லாருட், மாத்தாங், செலாமா மாவட்டத்தில் உள்ள ஒரு தடுப்பு மையம் ஆகும். இதனை **கமுந்திங் சிறை முகாம்** என அழைப்பதும் உண்டு.  
இந்த மையம் 93.3 எக்டர் பரப்பளவைக் கொண்டது. தைப்பிங் நகரில் இருந்து ஏறக்குறைய 8 கி.மீ. தொலைவிலும், கமுந்திங் நகரில் இருந்து 3 கி.மீ. தொலைவிலும் அமைந்துள்ளது.  
மலேசியஉள்நாட்டுப் பாதுகாப்புச் சட்டத்தின் (*Internal Security Act Malaysia*) கீழ் கைது செய்யப்பட்ட நபர்களைக் காவலில் வைத்து விசாரிக்க அரசாங்கம் இந்தத் தடுப்பு மையத்தைப் பயன்படுத்துகிறது.
# கமுந்திங் தடுப்பு மையம்

## பொது

இந்த தடுப்பு மையம், மலேசியாவின் மிகைத் தடுப்பு சிறை (*Malaysia's Supermax Prison*) அல்லது அதிகபட்ச பாதுகாப்புச் சிறை (*Maximum Security Prison*) என்றும் அழைக்கப்படுகிறது. அத்துடன் மலேசிய அதிகாரிகள் அரசியல் கைதிகளை அடைத்து வைக்கும் தளம் என்றும் கூறப்படுகிறது.  
மலேசியஉள்நாட்டுப் பாதுகாப்புச் சட்டத்தின் பரவலான பயன்பாட்டைத் தூண்டிய குறிப்பிடத்தக்க நிகழ்வுகளில் 1987-இல் லாலாங் நடவடிக்கை (*Operation Lalang*); மற்றும் 1999-இல் சீர்திருத்த இயக்கம் (*Reformasi Movement*) ஆகியவற்றைக் குறிப்பிட்டுச் சொல்லலாம்.
# கமுந்திங் தடுப்பு மையம்

## பொது

### அல்-அர்க்காம் அல்-மவுனா குழுக்கள்

பயங்கரவாதிகள் மற்றும் தவறான வழிபாட்டு முறைகள் போன்ற தேசிய பாதுகாப்புக்கு அச்சுறுத்தலாக அமையலாம் என அறியப்பட்ட தனி நபர்களையும்; குழுக்களையும் தடுத்து வைப்பதற்கும் இந்த மையம் பயன்படுத்தப்பட்டு உள்ளது. கமுந்திங்கில் தடுத்து வைக்கப்பட்ட சில குறிப்பிடத்தக்க குழுக்களில் அல்-அர்க்காம் (*Al-Arqam*) குழு மற்றும் அல்-மவுனா (*Al-Ma'unah*) பயங்கரவாதக் குழுவும் அடங்கும்.
# கமுந்திங் தடுப்பு மையம்

## முக்கிய நபர்கள்

- அன்வர் இப்ராகீம் - மலேசியப் பிரதமர்
- லிம் கிட் சியாங் - எதிர்க்கட்சி தலைவர்
- செப்ரி கித்திங்கான் - சபா மாநில துணை முதல்வர்
- கர்பால் சிங் - எதிர்க்கட்சி தலைவர்
- பி. பட்டு - அரசியல்வாதி
- வி. டேவிட் - தொழிற்சங்கவாதி
- ஐரீன் சேவியர் - பெண் உரிமை போராளி
- ஜெயக்குமார் தேவராஜ் - மலேசிய சோசலிச கட்சி தலைவர்
- வேதமூர்த்தி பொன்னுசாமி - இண்ட்ராப் போராட்டக் குழு
- கணபதிராவ் விருமன் - இண்ட்ராப் போராட்டக் குழு
- சிவராசா ராசையா - மனித உரிமை
- எம். மனோகரன் - இண்ட்ராப் போராட்டக் குழு
- உதயகுமார் பொன்னுசாமி - இண்ட்ராப் போராட்டக் குழு
- சாமிநாதன் கணேசன் - இலங்கைத் தமிழர்களின் அனுதாபி
- லிம் குவான் எங் - பினாங்கு முன்னாள் முதலமைச்சர்
- முகமது சாபு - மலேசிய தற்காப்புத்துறை அமைச்சர்
- திரேசா கோக் - மலேசிய தோட்டத் தொழில்; மூலப் பொருட்கள் அமைச்சர்
# காக்கை வாகனம்

**காக்கை வாகனம்** என்பது திருவிழாக்களின் பொழுது உற்சவ சனீஸ்வரன் எழுந்தருளும் வாகனங்களில் ஒன்றாகும். இந்த வாகனம் சனீஸ்வர பரிகார தலங்களிலும், சில சிவாலயங்களில் மட்டுமே காணப்படுகிறது. திருமகளின் அக்கா தவ்வை தெய்வத்திற்கும் காகம் வாகனமாகும்.
# காக்கை வாகனம்

## கோவில்களில் உற்சவ விழா

- காரைக்கால் மாவட்டம் திருநல்லாறு தர்பாரண்யேஸ்வரர் கோயிலில் சனீஸ்வரன் அனுகிரக மூர்த்தியாக உள்ளார். இக்கோயிலில் தங்க காக்கை வாகனம் உள்ளது. சனிப்பெயர்ச்சி விழாக் காலத்தில் உற்சவர் சனீஸ்வரன் காக்கை வாகனத்தில் வசந்த மண்டபத்தில் காட்சி தருகிறார்.  
- பவானி சங்கமேசுவரர் கோயில்
# காக்கை வாகனம்

## இவற்றையும் காண்க

- கண்ட பேரண்ட பட்சி வாகனம்
- தாரகாசுர வாகனம்
- அதிகார நந்தி வாகனம்
- புருசா மிருக வாகனம்
# மேற்கு வங்காள சட்ட மேலவை

**மேற்கு வங்காள சட்ட மேலவையானது** (*West Bengal Legislative Council*; ) இந்திய மாநிலமான மேற்கு வங்காளத்தின் ஈரவை சட்டமன்றத்தின் மேலவையாகும், இது 1952 இல் நடைமுறைக்கு வந்தது.
# மேற்கு வங்காள சட்ட மேலவை

## கலைப்பு

மேலவை 1969 இல் கலைக்கப்பட்டது. மேற்கு வங்க சட்டமன்றம் 21 மார்ச் 1969 அன்று சட்ட மேலவையை கலைப்பதற்கான தீர்மானத்தை நிறைவேற்றியது. பின்னர் இந்திய நாடாளுமன்றம் 1 ஆகத்து 1969 முதல் சட்ட மேலவையை கலைப்பதற்கான மேற்கு வங்காள சட்டமன்ற மேலவை (நீக்கம்) சட்டம், 1969 ஐ நிறைவேற்றியது.
# மேற்கு வங்காள சட்ட மேலவை

## மறுமலர்ச்சி முயற்சி

மேலவையை புதுப்பிக்க திரிணாமுல் காங்கிரசு அரசு திட்டமிட்டது.
| வாக்களிப்பு முடிவுகள் → | சூலை 06, 2021 |
| --- | --- |
| **தீர்மானம் ஏற்றுக்கொள்ளப்பட்டது** | } |
# தமிழ்நாடு தொழிற்சாலைகள் (திருத்தம்) சட்ட முன்மொழிவு, 2023

இந்தியத் தொழிற்சாலைகள் சட்டம் 1948 மற்றும் தமிழ்நாடு தொழிற்சாலைகள் விதிகள், 1950இல் தற்போது 8 மணி நேரம் மட்டுமே நடைமுறையில் உள்ளது இச்சட்டத்தின் விதிகளை திருத்தம் செய்து, 12 மணி நேர வேலைக்கான சட்ட மசோதாவை தமிழ்நாட்டை ஆளும் திமுக அரசு 21 ஏப்ரல் 2023 அன்று தமிழக சட்டப்பேரவையில் எதிர்க்கட்சிகளின் எதிர்ப்பை மீறி சட்ட மசோதவை நிறைவேற்றியது.
# தமிழ்நாடு தொழிற்சாலைகள் (திருத்தம்) சட்ட முன்மொழிவு, 2023

## வரலாறு

தனியார் நிறுவனங்களில் வேலை நேரத்தை 8 மணி நேரத்திலிருந்து 12 மணி நேரமாக உயர்த்துவது தொடர்பான சட்ட மசோதாவை, தொழிலாளர் நலன் மற்றும் திறன் மேம்பாட்டுத் துறை அமைச்சர் சி. வி. கணேசன் 21 ஏப்ரல் 2023 அன்று சட்டப்பேரவையில் அறிமுகம் செய்தார். இதற்கு அதிமுக உள்ளிட்ட எதிர்க்கட்சிகளுடன், திமுக கூட்டணி கட்சிகளான இந்திய தேசிய காங்கிரசு, இந்தியப் பொதுவுடமைக் கட்சி, இந்தியப் பொதுவுடமைக் கட்சி (மார்க்சிஸ்ட்), மதிமுக, விடுதலைச் சிறுத்தைகள் கட்சிகள் எதிர்ப்பு தெரிவித்து வெளிநடப்பு செய்தனர். இதனைத் தொடர்ந்து குரல் வாக்கெடுப்பு மூலம் இந்த சட்ட மசோதா தமிழ்நாடு சட்டப்பேரரவையில் 21 ஏப்ரல் 2023 அன்று நிறைவேற்றப்பட்டது.
# தமிழ்நாடு தொழிற்சாலைகள் (திருத்தம்) சட்ட முன்மொழிவு, 2023

## விளக்கம்

இந்த மசோதா தொடர்பாக விளக்கம் அளித்த தொழில் துறை அமைச்சர் தங்கம் தென்னரசு, “வெளிநாட்டு நிறுவனங்கள் முதலீட்டிற்காக தமிழகத்தை நோக்கி வரும் தொழிற்சாலைகளில் நெகிழ்வுத் தன்மை என்பதற்காக இந்தச் சட்டம் கொண்டுவரப்பட்டுள்ளது என்றார். மேலும் எந்தத் தொழிலாளர்கள் விரும்புகிறார்களோ, அவர்களுக்கு மட்டுமே இந்த சட்ட மசோதா பொருந்தும் என்றார்.  
தொழிலாளர் நலன் மற்றும் திறன் மேம்பாட்டுத் துறை அமைச்சர் சி. வி. கணேசன் பேசுகையில், "வாரத்திற்கு 48 மணி நேரம் வேலை பார்க்க வேண்டும்; இந்த 48 மணி வேலை நேரத்தை 4 நாட்களில் முடித்துவிட்ட பிறகு 5-வது நாளில் தொழிலாளர் வேலை செய்ய விரும்பினால், அவர்களுக்கு சம்பளம் வழங்கும் வகையில் சட்ட மசோதா உள்ளது; அனைத்து நிறுவனங்களுக்கும் இந்த சட்டம் இல்லை; விரும்பக்கூடிய தொழிற்சாலைகள், தொழிலாளர்களுக்கு மட்டுமே இந்தச் சட்டம் கொண்டுவரப்படும்" என்று தெரிவித்தார்.
# தமிழ்நாடு தொழிற்சாலைகள் (திருத்தம்) சட்ட முன்மொழிவு, 2023

## சட்ட திருத்த முன்மொழிவை திரும்ப பெறுதல்

தொழிலாளர் சங்கங்கள் கோரியதன் பேரில், 12 மணி நேர வேலைக்கான தொழிலாளர் சட்டத் திருத்தம் தமிழ்நாடு அரசு நிறுத்தி வைத்துள்ளது.1 மே 2023 அன்று தமிழக முதல்வர் மு. க. ஸ்டாலின் இச்சட்ட முன்மொழிவை திரும்பப் பெறுவதாக அறிவித்தார்.
# தமிழ்நாடு தொழிற்சாலைகள் (திருத்தம்) சட்ட முன்மொழிவு, 2023

## இதனையும் காண்க

- இந்தியத் தொழிற்சாலைகள் சட்டம் 1948
# ஐரீன் சேவியர்

**ஐரீன் சேவியர்** (ஆங்கிலம்: *Patricia Lourdes Irene*; மலாய்: *Irene Xavier*; சீனம்: 艾琳·萨维尔) (பிறப்பு: 17 டிசம்பர் 1951) என்பவர் மலேசியாவில் சுவாராம் (*Suaram*) எனும் முன்னணி மனித உரிமை அமைப்பின் செயற்பாட்டாளர்; பெண்கள் உரிமை ஆர்வலர்; மலேசியாவில் நன்கு அறியப்பட்ட பெண்ணியவாதியாகும். மலேசியாவின் பெண்ணுரிமை அமைப்பான "சிலாங்கூர் பெண்களின் நண்பர்கள்" அமைப்பின் தலைவரும் ஆவார்.  
1987-ஆம் ஆண்டு லாலாங் நடவடிக்கையில் (*Operation Lalang*) மலேசிய உள்நாட்டுப் பாதுகாப்புச் சட்டம் 1960 (*Internal Security Act 1960*) தேச நிந்தனையின் கீழ் (*Sedition Act*) கைது செய்யப்பட்டு குற்றம் சாட்டப்பட்டவர்; கமுந்திங் தடுப்பு மையத்தில் (*Kamunting Detention Centre*) 355 நாட்கள் தடுத்து வைக்கப்பட்டவர்.
# ஐரீன் சேவியர்

## சொந்த வாழ்க்கை

டிசம்பர் 17, 1951-இல் மலேசியாவின் பேராக் மாநிலத்தில் பிறந்தார். இவரின் அசல் பெயர் பாட்ரிசியா லூர்து ஐரீன் (*Patricia Lourdes Irene*). பல்கலைக்கழகத்தில் படிக்கும் போது 1971-ஆம் ஆண்டு பல்கலைக்கழகச் சட்டத்திற்கு (*1971 Universities Act*) எதிரான போராட்டங்களில் பங்கேற்றார்.  
பல்கலைக்கழகத்தில் பட்டம் பெற்ற பிறகு, தொழிலாளர் இயக்கங்களில் தன்னை ஈடுபடுத்திக் கொண்டார். தாழ்த்தப்பட்ட வகுப்பினர்களுக்காகவும்; பெண் தொழிலாளர்களின் உரிமைகளுக்காகவும் போராடினார்.
# ஐரீன் சேவியர்

## சொந்த வாழ்க்கை

### குறைந்தபட்ச ஊதியத்தை சட்டமாக்குதல்

பெண்கள் உரிமை அமைப்புகள் மூலம், பெண் தொழிலாளர்களுக்கு அவர்களின் சொந்த சூழ்நிலையைப் புரிந்து கொள்ளக் கற்றுக் கொடுப்பது; தொழிலாளர் சங்கங்களை உருவாக்க ஊக்குவிப்பது; நிர்வாகத்தினரிடம் இருந்து சிறந்த பலன்களைப் பெறுக் கொடுப்பது; வீட்டுப் பணியாளர்களுக்கு குறைந்தபட்ச ஊதியத்தை சட்டமாக்குமாவது போன்றவற்றை அரசாங்கத்திடம் முன்வைத்தார்.
# ஐரீன் சேவியர்

## பொது

மலேசிய சமூக ஆர்வலரான ஐரீன் சேவியர், பெண்களின் உரிமைகள் மற்றும் தொழிலாளர்களின் உரிமைகளில் அக்கறை கொண்டவர். மேலும் உரிமைகளுக்காகப் போராடும் பிற இயக்கங்களின் செயல்பாடுகளிலும் ஈடுபட்டுள்ளார். பெண்கள் உதவிக் கழகம் (*Women’s Aid Organisation* - **WAO**) எனும் அமைப்பிலும் பங்கு வகிக்கின்றார்.  
மலேசியத் தொழிலாளர்களுக்கு நியாயமான முறையில் ஊதியம் வழங்கப்பட வேண்டும் என்று மலேசியாவில் ஒழுக்கமான ஊதியம் （*Malaysia for Decent Living Wage*）எனும் அமைப்பையும் தோற்றுவித்தார்.
# ஐரீன் சேவியர்

## சிறை வாழ்க்கை

கமுந்திங் தடுப்பு மையத்தில் (*Kamunting Detention Centre*) 355 நாட்கள் தடுத்து வைக்கப்பட்டு இருந்த போது, ஐரீன் ஒரு பெண் உரிமை ஆர்வலராகப் பணிபுரிந்ததால் குறிவைக்கப் பட்டதாகவும்; தடுத்து வைக்கப்பட்ட முதல் 60 நாட்களில், தான் தாக்கப் பட்டதாகவும்; அவமானப்படுத்தப் பட்டதாகவும்; மனரீதியாகக் கொடுமை செய்யப் பட்டதாகவும் அறியப் படுத்தினார்.  
கமுந்திங் தடுப்பு மையம், பேராக் தைப்பிங் நகருக்கு அருகில் கமுந்திங் எனும் புறநகர்ப் பகுதியில் அமைந்து உள்ளது. இந்தத் தடுப்பு மையத்தை **மலேசியாவின் குவாந்தானாமோ** எனும் அடைமொழியுடன் அழைப்பதும் உண்டு.  
2001-ஆம் ஆண்டில், மலேசிய உள்நாட்டுப் பாதுகாப்புச் சட்டத்தின் கீழ் மனித உரிமை ஆர்வலர்களை அரசாங்கம் கைது செய்ததை எதிர்த்து அவர் உண்ணாவிரதப் போராட்டத்தில் ஈடுபட்டார்.
# இமயமலை கதிர்க்குருவி

**இமயமலை கதிர்க்குருவி** (*Himalayan prinia*)(*பிரினியா கிரினிகெரா*) என்பது *சிசுடிகோலிடே* குடும்பத்தில் உள்ள ஒரு பறவை சிற்றினமாகும். இது முன்பு வரி கதிர்க்குருவியுன் (*பி. ஸ்ட்ரைட்டா*) இணைக்கப்பட்டது.
# இமயமலை கதிர்க்குருவி

## வாழிடம்

இமயமலைக் கதிர்க்குருவி இந்தியத் துணைக்கண்டத்திலும் சீனாவின் சில பகுதிகளிலும் காணப்படுகிறது. இதன் பரவல் பொதுவாக இமயமலையைத் தொடர்ந்து உள்ளது. இது ஆப்கானித்தான், பாக்கித்தான், இந்தியா, பூட்டான், நேபாளம் மற்றும் சீனாவின் யுன்னான் மாகாணம் ஆகிய நாடுகளில் காணப்படுகிறது. மியான்மர், சீனாவின் பெரும்பகுதி மற்றும் தைவான் ஆகிய நாடுகளில் உள்ள இதன் எண்ணிக்கை 2019ஆம் ஆண்டின் ஆய்வைத் தொடர்ந்து யுனான் மாகாணத்தில் *பி. கிரினிகெரா* மற்றும் *பி. ஸ்ட்ரைட்டா* இரண்டு இணைவாழ்வுடன் உள்ளன.
# இமயமலை கதிர்க்குருவி

## துணையினங்கள்

நான்கு துணை சிற்றினங்கள் உள்ளன: *பி. கி. ஸ்ட்ரைட்டுலா.* ஆப்கானித்தான் மற்றும் மேற்கு பாக்கிஸ்தானின் மலைகளில் அறியப்பட்டுள்ளன. *பி. கி. கிரினிகெரா*, வட பாக்கித்தானிலிருந்து வடகிழக்கு இந்தியாவில் அருணாச்சலப் பிரதேசம் வரை காணப்படுகிறது. *பி. கி. யுன்னானென்சிசு*. இது சீனாவின் வடமேற்கு யுன்னான் மாகாணத்தில் மட்டுப்படுத்தப்பட்டுள்ளது. *பி. கி.* *பேங்சி* தென்கிழக்கு யுனான் மாகாணத்தில் காணப்படுகிறது. இது முன்னர் பழுப்புக் கதிர்க்குருவியின் துணையினமாகக் கருதப்பட்டது.
# வரிக் கதிர்க்குருவி

**வரிக் கதிர்க்குருவி** (***பிரினியா ஸ்ட்ரைட்டா***) அல்லது **சுவின்கோ கதிர்க்குருவி** என்பது *சிசுடிகோலிடே* குடும்பத்தில் உள்ள ஒரு பறவை சிற்றினமாகும். இது முன்பு இமயமலை கதிர்க்குருவியாகக் (*பி. கிரினிகேரா*) கருதப்பட்டது. ஆனால் 2019-ல் வெளியிடப்பட்ட ஆய்வைத் தொடர்ந்து அதிலிருந்து பிரிக்கப்பட்டது.
# வரிக் கதிர்க்குருவி

## பரவல்

வரிக் கதிர்க்குருவி சீனா மற்றும் தைவான் முழுவதும் காணப்படுகிறது. இது சீனாவின் யுன்னான் மாகாணத்தில் உள்ள *பி. கிரினிகெராவுடன்* ஒற்றுமைக் கொண்டது.  
வரிக் கதிர்க்குருவியில் அறியப்பட்ட மூன்று துணையினங்கள் உள்ளன. இவை: *பி. ஸ்.* கேதாரியா. இது வடகிழக்கு இந்தியாவிலிருந்து மியான்மர் வழியாகத் தென்-மத்திய சீனா வரையிலான பகுதியில் காணப்படுகிறது. *பி. ஸ். பரும்ஸ்ட்ரியாட்டா.* இது தென்கிழக்கு மற்றும் மத்திய சீனா முழுவதும் காணப்படுகிறது. *பி. ஸ். ஸ்ட்ரைடா*, இதன் பரவல் தைவானில் கட்டுப்படுத்தப்பட்டுள்ளது.
# காமதேனு வாகனம்

**காமதேனு வாகனம்** என்பது சிவாலயங்களில் அம்மனின் வாகனமாக உள்ளது. கோலோகம் என்ற தனி உலகத்தில் காமதேனு வசிப்பதாகவும், தேவலோகத்தில் வசிப்பதாகவும் கருத்துக்கள் உள்ளன. காமதேனு அனைத்து பசுக்களுக்கும் தாயாகவும், மந்திர சக்தி கொண்டதாகவும், இனிப்பான பாலை சுரப்பதாகவும் வர்ணிக்கப்படுகின்றன.  
காமதேனு அளவில்லா பாலைச் சரப்பது போலவே அன்னபூரணி தேவி, அளவில்லா அன்னம் வழங்கும் சக்தியுடைய கடவுள் என்பதால் தேவியின் வாகனமாக காமதேனு உள்ளது.
# காமதேனு வாகனம்

## இவற்றையும் காண்க

- கண்ட பேரண்ட பட்சி வாகனம்
- தாரகாசுர வாகனம்
- அதிகார நந்தி வாகனம்
- புருசா மிருக வாகனம்